Entregats els premis a les guanyadores i guanyadors de les portades de les agendes escolars de Burjassot
2025-07-24

El Saló de Plens de l’Ajuntament de Burjassot ha albergat l’acte de lliurament dels premis a les guanyadores i guanyadores del concurs de portades que han il·lustrat les agendes escolars 2022-2023. Unes agendes editades pel Consistori, a través de la regidoria d’Igualtat i Feminisme, dirigida des de l’Alcaldia i de la regidoria de Protecció i Drets de la Infància, que dirigeix Yolanda Andrés. Totes dues regidories han impulsat, per segon any consecutiu, la iniciativa del concurs de portades entre els escolars dels col·legis i instituts públics de Burjassot.

Amb la presència de l’alcalde, Rafa García i de la regidora de Protecció i Drets de la Infància, Yolanda Andrés i amb la companyia també de la regidora d’Educació, Manuela Carrero i del regidor de Joventut, Javier Naharros, a més de la dels directors i directores dels centres educatius i dels seus familiars, les joves il·lustradores i il·lustradors han rebut el seu premi, consistent en un xec regal de 100 euros cadascun per a poder gastar-ho en el comerç local. D’altra banda, el premi també consisteix a veure la il·lustració guanyadora en la portada de totes les agendes escolars de cada centre educatiu.

En les agendes de Primària, l’eix temàtic de la qual és els Drets de la Infància, la guanyadora del CEIP Fernando de los Ríos ha sigut Triana Vidal Pisa. Per part del CEIP Miguel Bordonau, el guanyador ha sigut Nicolás Salazar Burgos mentre que la portada guanyadores del CEIP Les Sitges ha sigut il·lustrada per Álex Morales Ballesta. La guanyadora del CEIP El Pouet ha sigut Melina Martín Spinillo mentre que Victoria Antonella Mayz Petit ha sigut la guanyadora del CEIP Sant Joan de Ribera.

Quant a les agendes de Secundària, centrades en la posada el valor de la dona en el món de l’esport, les tres guanyadores han sigut Laura Bausach Cruz, de l’IES Vicent Andrés Estellés; Arianna Amorós Martínez, de l’IES Comarcal i Emily Daniela Andrada Guadalupe, del CEIP Federica Montseny.